গুৱাহাটী বিশ্ববিদ্যালয়ৰ যোগাযোগ আৰু সাংবাদিকতা বিভাগে বিগত বৰ্ষৰ দৰে এইবাৰো দুদিনীয়া কাৰ্য্যসূচীৰে 'জোনাকী' শীৰ্ষক চলচ্চিত্ৰ মহোৎসৱ আয়োজন কৰিছে।
বিশ্ববিদ্যালয় সংগীত জিলিকাব লুইতৰে পাৰেৰে চলচ্চিত্ৰ মহোৎসৱখনি শুভাৰম্ভ কৰা হয়।
চলচ্চিত্ৰ মহোৎসৱখনি শুভৰাম্ভ কৰে গুৱাহাটী বিশ্ববিদ্যালয়ৰ ডীন সৌৰভ প্ৰাণ গোস্বামীয়ে।
চলচিত্ৰ মহোৎসৱখনিৰ শুভৰাম্ভনি অনুষ্ঠানত মুখ্য অতিথি হিচাপে সাংস্কৃতিক বিভাগৰ সচিব মাধুৰিমা বৰুৱা সেন উপস্থিত থকাৰ লগতে সাস্কৃতিক বিভাগৰ সঞ্চালক বিষ্ণুকমল বৰা, গুৱাহাটী বিশ্ববিদ্যালয়ৰ শ্ৰেণী সচিৱ দিলীপ বৰাৰ লগতে বিশিষ্ট অতিথি হিচাপে উপস্থিত থাকে নিলোৎপল বৰা, বিশিষ্ট চলচ্চিত্ৰ নিৰ্মাতা অচিন্ত শংকৰ, ভূপেন চক্ৰৱৰ্তী, ড০ গৌতম দাস।
উপস্থিত অতিথি সকলক গামোচা, কিতাপৰ টোপোলাৰ লগতে এটি গছপুলিৰে সম্বৰ্ধনা জ্ঞাপন কৰা হয়।
"ভাল চিনেমাই মানসিক পৰিৱৰ্তনতে নহয় ব্যৱহাৰিক পৰিৱৰ্তনতো প্ৰভাৱ পেলাই । জোনাকীলৈ অভূতপূৰ্ব সহাৰি । এহেজাৰতকৈও অধিকে দৰ্শকে এই মহোৎসৱত ভাগ ল'ব," বিভাগৰ মুৰব্বী অধ্যাপক অংকুৰণ দত্তই কয়।
বিশ্ববিদ্যালয়ৰ ফণীধৰ বৰুৱা আৰু এ টি প্ৰেক্ষাগৃহত মহোৎসৱখনিৰ ছবিবোৰ প্ৰদৰ্শিত কৰা হ'ব।
জোনাকী চলচ্চিত্ৰ মহোৎসৱত বড়ো আৰু মিচিং ভাষাৰ লগতে উত্তৰ-পূবৰ বিভিন্ন ভাষাৰ চলচ্চিত্ৰ প্ৰদৰ্শন কৰা হ'ব।
অংকুৰণ দত্তৰ পৰিচালিত 'ষ্টকিং দ্য ষ্ট্ৰকছ' নামৰ ছবিখনেৰে মহোৎসৱখনি আৰম্ভ কৰা হয়।
চলচ্চিত্ৰ মহোৎসৱখনিৰ লগত সংগতি ৰাখি এনিমেচন ছবিৰ কৰ্মশালাৰো আয়োজন কৰা হৈছে।
জ০ গৌতম দাসে কৰ্মশালাত এনিমেচন সন্দৰ্ভত অংশগ্ৰহণ কৰা সকলক প্ৰশিক্ষণ প্ৰদান কৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
